gentaiscool/nusaparagraph_topic huggingface dataset:
Kehidupan wong wong yang begawe dikantora kantor besak di pusat jakarta memang padar nian. Bayangke bae Kami amen tinggalnyo dipinngiran jakarta harus bangun jam 4 pagi, kerno jam 5 pagi harus sudah berangkat biar dka keno macet. Biasonyo amen telat bangun 5 menit bae jadibtwlat bernagkat ke kantor psti sudah keno macet. Sampe kantor biaosnyo banyak ngadepi gawean, paling biso istirahat pas isoma siang. Setelah itu ngegaweke gawean lagi sampe jam 4 sore tuh harusnyo lah balek. Tapi demi ngejer promosi buat naek jabatan banyaknuwong yang rela lembur dikantor sampe jam 7 malam bahkan lebih. Kerno kalopun balke tepat waktu jugo tuo dijalan. Soalnyo di jakarta amcetnyo terlalu parah, jadi amen yang maaihbsingle lemaklah ngambek lembur dikantor. Amen jumat sore paling biso nongkrong dulu smao akwan kantor soalnyo sabtu samo minggu kan libur .

Topic: business
Pantai parang teritis tempat wisata yang banyak nian dikunjungi samo wisatawan yang lagi liburan di jogja. Banyak uwong yang berenang disekitaran pantai kalo lagi liburan, tapi memang ombak di pantai selatan jogja ini ganas-ganas, jadi sebenernyo banyak ppn peringatan untuk dak berenang sembarangan. Nah pantai parangteritis ini memang banyak nian nelan korban kanyut, tapi sebagian masyarakat diasano masih percayo mistis nyo nyi roro kidul. Jadi ujinyo jangan make baju dnegan warno ijo, arau merah amen nak ke parang teritis, kgek pacak tenggelem. Padahal menurut aku bukan oleh warno bajunyo, tapi emang ombaknyo disano dak besahabat untuk berenang. Dan menurut jugo ketuk Tim SAR disano ujinyo kontur pantai yang banyak palung dalem yang temoatnyo galak belindah pindah dan dak biso di deskripsike yang negbuat banyak wong tenggelem. 

Topic: leisures
Pengalaman pertamo aku surfing tuh pas aku di Bali. Aku memang pecinto olahrago ekstrem tapi yang bebau pegunungan pecak manjat tebing, ngedaki gunung dan semacemnyo. Maklum ke bae soalnyo aku emmang dari kecik lah hidup di daerah pegunungan jadinyo lah tebiaso samo gunung. Nah pas pertamo kali ke bali, aku jingok bule bule pado surfing dipantai mecak seru nian. Aku ngebatin dalem diri aku dewek " makmano lah tasknyo betegak dipucuk ombak mak itu? ". Pas lagi asim meratike bule bile surfing, tibo tibo ado sekelompok uwong yang nawari aku untuk nyubo surfing. Tanpo pikir panjang ku iyoke bae, dan njelah ternyato aku ditraining dulu sebelum dilepaske buat surfing. Aku diajari dak banyak hal sih, tapi hal hal basic bae. Dan bener berapo kalo dikasih training aku langsung biso praktek dipucuk ombak.

Topic: sports
Asian Games 2018 yang diselenggaroke di Indonesia sebagai tuan rumahnyo di nilai sangat meriah dan bikin banggo seluruh wong yang nyaksike pembukaanyo kemaren. Tanggapan positip jugo bedatengan dari negaro negaro tetanggo dan negaro negaro yang melok di Asian games kemaren. Meriahnyo acaro itu menurut aku kareno beragamnyo budaya indonesia yang ditampilke sepanjang acara pembukaan. Apolagi lagu lagu daerah yang dinyanyike samo penyanyi penyanyi papan atas Indonesia sungguh nambah suasano jadi meriah. Lagi dari betawi "jali-jali" samo lagu dari jawo barat "manuk dadali" Indah nian dinyanyike oleh Rossa. Ado jugo Rini wulandari, Edi kondologit, Raisa, Putri ayu dna laennyo yang menyanyikan lagu magi daerah yang sangat spektakuler menurut penonton.

Topic: culture & heritage
Biar latihan olahraga dirumah jadi semangat, ayo kitk cubo beberapo alat olahraga unik. Journey Gym, peralatan gym ini biso dibawak kemano mano kareno bentuknyo mecak koper dan pacak dilipat. Dak cumak ringkes, tapi jugo alat ini biso ngebantu kito buat ngejago kekuatan otot lengan samo kaki kito. Amen lipatanyo dibuka, ado Band resistensi dibagian bawahnyo. Band resistensi inilah yang biso kito gunoke untuk ngelatih kelenturan dan kekuatan otot kito. Di tiap sisinyo ado beberapo pilihan resistensi dengan berat antara 2 kilo nyampe 34 kilo jadi biso disesuaike smao kemampuan kito untuk latihan. Alat ini cocok buat kito yang punyo rumah kecik, karneo dak makan tempat banyak. Ayo beli sekarang jugo, biar makin semangat olahrago.

Topic: sports
Untuk Menjalin Silaturahmi yang kuat, antar agama samo pemerintah Kabupaten Muaro Enim. Pemerintah Kabupaten Muaro Enin ngadoke acara Halal bihalal dengan petinggi Nahdatul Ulama Muaro Enim. Dalam kesempatan galal bihalal ini, Bupati Muaro Enim nyampaike amen dio ngedukung nian segalo bentuk acara atau upacaro keagaman yang sifatnyo damai dan tentram. Dio jugo berharap amen Nahdatul Ulama sebagai organisai Islam tebesak di kabupaten Muara Enim biso mengajak wargo Muara Enim dan sekitarnyo untuk sering ngerayoke acara keagamaan yang positip. Dan jugo menanggapi radikalisme yang sedang bekembang dimasyarakat, semoga bae Nahdatul Ulama biso mengajak wargo untuk tetep slaing menghirmati antar umat beragamo.

Topic: religion
Kalo inget ke jaman sekolah dulu, di Jaman SMA dulu ekskul olahraga yang paling populer itu Basket. Dulu di sekolah aku ekskul basketnyo bagus nian, banyak prestasi yang sudah didapet samo ekskul basket. Dak ekskul basket yang betino ataupun yang tim lanaang samo samo bagusnyo. Dulu Amen tim basket sekolah kami main pasti sekolah diliburke khusus buat nntn basket dan kasih dukungan ke tim sekolah kami yang lagi maen. Setiap tim basket kami tanding pasti kami lah nyiapke yel yel banyak, trus ngumpulke botol aer mineral kosong kami isi batu kerikil atau pasir. Biasonyo jugo rombongan chealeder lah siap siap buat tampel. Spanduk spanduk yang betuliske " Smansa Muaro Enim number one ". Pokoknyo seru nian amen tim basket sekolah kami tanding di final. 

Topic: sports
Masjid agung demak merupoke masjid kuno yang sudah dilestarike, dan dibangun samo paro wali songo di jaman kerajaan Demak yang di pimpin samo Raden fatah di tahun 1500an Masehi. Masjid ini bergaya arsitektur jawo kuno, dimano ado sikok bangunan pusat dan beberapo bangunan teras. Bangunan utamonyo punyo empat tiang yang mano tigo tiangnuo dibuat dari balok kayu fan sikok tiang dibuat dari serpihan kayu. Untuk bangunan terasnyo, atepnyo bebentuk limas yang ditopang samo delapan tiang. Didalam komplek masjidnyo jugo ado makam rajo rajo demak dahulu, temasuk makamnyo raden fatah penguaso kerajaan demak pertamo kali. selain itu jugo ado banguanan museum museum didalamnyo. 

Topic: religion
Aku nak becerito sedikit tentang pengalaman aku punyo bisnis katering. Awalnyo aku begawe di salah sikok Bank swasta di sini. Kareno amen begawe di bank tiap sabtu samo minggu libur begawe, aku melok bantui ayuk aku jadi tukang rias penganten. Jadi tiap sabtu aku pasti makan gratis di acaro penganten. Nah ps balek dr resepsi aku galak bikin resep menu yang ku makan tadi , amen aku berhasil trus besoknyo ku bawa ke kantor tempat aku begawe kubagi-bagike ke kawan aku dikantor. Dak kusangko tiap aku bawai makanan, uji mereka lemak nian trus nyuruh aku buka pesenan makanan. Laju aku ceritoke ke ayuk aku, lantak ayuk aku ngomong mak ini " lajulah gek ayuk cubo tawarke ke calon penganten ayuk yang belom dapet katering". Nah pas nian ujiku , laju aku cubo dari acara kecik-kecikan mecak lamaran pelangganyo ayuk aku. Dak nyangko pulo namonyo rejeki, lamo-lamo besak kareno banyak yang puas samo masakan aku. Yo alhamdulillah akhernyo sekarang jd pcak ngelayani acara-acara besak. 

Topic: food & beverages
Perayaan acaro Isra miraj di Masjid Al Mustaqim dusun Tegal Rejo Kabupaten Muaro Enim Sumatera selatan yang di laksanoke pado tanggal 5 Maret 2022, ngundang ulama setempat untuk ngasih ceramah. Dalam ceramahnyo, dio ngebahas tentang banyaknyo bemunculan paham paham baru dalam Islam. Yang kito tahu dari dulu memang Islam di pahami samo 4 mahzab, yaitu mahzab hanafi, maliki, hambali, samo syafii. Sebenrnyo jelas kalo di Indonesia ini menganut mahzab syafii, walaupun ado duo paham lagi di indonesia ini yang kito tau dari dulu yaitu Nahdatul Ulama samo Muhammadiyah. Nah semakin kesini makin banyak pemahan pemahan baru Islam yang dibeda bedake mulai dari aliran aliran mecak LDI, wahabi dan laen sebagainyo. Diantara Islam ini jugo masih galal bedebat ngeraso yang paling bener dan yang lainnyo salah. Padahal Islam itu sikok agama dan jelas ajarannyo. Lewat ceramhanyo di hari Isra miraj kemaren, dio mengajak kito unat muslim saling menghargoi sikok samo lain. Jangan sampe pemahaman yang kito anut malah bikin kito jadi bemusuhan sesamo Islam. Bener atau salah itu tuhan yang ngatur, kito sebagai manusio cukup belajar jadi lebih baik bae, kareno kito pasti pernah selah. Jangan mudah nyalahke pemahaman wong lain. Mak itulah isi ceramah yang disampaike untuk ngerayoke Isra miraj.

Topic: religion
Buat kawan kawna yang lagi liburan ke jepang jangan lupo nyubo naek jirinshika. Jirinshika tuh transportasi wisata khusu didaerah kuli Asakusa, Tokyo, Arishiyama, samo Kyoto. Nah jirishima ini ditarek samo manusio, dan yang nareknyo tu biasonyo jugo jadi pemandu wisatanyo. Biasonyo mereka biso bahasa indonesia, Amen samo wisatawan dari indonesia, mereka galak manggil mbak atau mas. Mereka biso fasih bahasa Indonesia. Bahkan dari beberapo mereka ado yang ganteng biasonyo dipanggil ikemen. Tapi agak susah dapet ikemen kareno banyak yang mesen dan ngantri. Tapi jangan jangan kagek kamu idka nikmati pemandangannyo selamo perjalanan malah nikmati mukonyo ikemen. lahulah amen yang nak nyubo naek jinrishika dateng bae ke tokyo, kyoto, Arishiyama, smao kuli Asakusa. Yuk cobai naek becak unik tradisional di jepang. 

Topic: leisures
Jaman sekarang banyak nian motivator yang ngompori uwong untuk mulai ngebaangun bisnisnyo dewek atau berwirausaha. Selaen motivator, pemerintah kito jugo gencar nian ngajak masyarakat buat bewirausaho. Wirausaho ternyati biso menggerake perekonomian sebuah negaro. Selain itu jugo dengan banyaknyo uwong yang bewirausaha atau ngejalanke bisnis UMKm biso ngebuka lapangan kerjo yang banyak buat rakyat Indonesia. Makonyk pemerintah banyak ngebuat langkah langkah atau program lewat lembaga lemabaga untuk ngebantu wirausaha yang memang punyo tekad untuk ngebangun bisnis di Indonesia. Berwirausaha berarti ngebantu bejalannyontoda perekonomian di negrao kito biar biso semakin lebih maju. Apolagi usaha yang dikelola yang ado hubungannyo samo ekspor, hal itu lebih banyak ngedatengke devisa buat negaro kito.

Topic: business
Banyak nian cemilan yang disenengi samo uwong-uwong tapi ternyato cemilan yang bahan dasarnyo gandum itu merupoke cemilan atau snack yang  paling baek untuk dimakan. Menurut Medical  Advisors Kalbe Nutritionals Dr. Ervina Hasti W , cemilan yang bahan dasarnyo dibuat dari gandum disebut cemilan terbaek kareno ruponyo gandum itu mengandung serat yang tinggi dan berbagai macam vitamin , mineral, samo nutrisi laennyo yang baek buat badan. Selaen itu gandum jugo merupoke bahan makanan yang rendah kalori tapi biso bikin kenyang tahan lebih lamo. Dengan mak itu, Cemilan yang tebuat dari gandum biso ngontrol berat badan, termasuk pulo buat yang lagi ngejalanke diet. 

Topic: food & beverages
Perannyo tokoh adat dalam melestarike kebudayaan di Indonesia ini memang sangat penting. Kareno keberadoan tokoh adat ini mencerminke amen budayo di Indonesia masih punyo nilai dan tetep ado terus selanjang sejarah bangso Indonesia. Uwong yang sudah dipilih jadi tokoh adat memang harus betanggung jawab untuk menerapke setiap norma norma budayo yang ado dan berusaho untuk mengedepanke norma adat dibanding samo kemajuan jaman. Semakin kuatnyo arus budayo dari luar, memang idka mudah untuk tokoh adat mempertahanke norma notma dan nilai nilai adat istidat dikehidupan masyarakat. Disitulah tugas pentingnyo bagi tokoh adat untuk tetep melestarike nilai nili luhur yang ado bir masih tetep dipake di masyarakat. 

Topic: culture & heritage
Aku punyo rambut yang keritkng parah, jadi amen dicatok galak ngembang lagi padahal sudsh make suhu catokan yang panas nian. Tapi itu dulu sebelumnaku tau amen ado catokan bagus merk glampalm. Pertamo kali aku tau catokan glampalm itu pas aku nyanyi ngisi acara di trans tv jadi backing vocal home band avaro talkshow mak itu. Nah dulu aku masih didandani smao MUA dan dikasih stylist buat rambut aku. Nah kebetulan aps itu stylis aku nyatok rambut aku make glampalm. Aku sedikit kaget sih, soalnyo selamo shooting nyampe kelar nyampek ke hari besoknyo lagi rambut aku masih lurus nian idak balek balek lagi. Itu catokan memang dibuat di korea, jadi pas lakinakubkenkorea kemaren aku nitip catokan galampalm. Aku pikir hargonyo bakal miring amen beli dikorea, ternyato smao bae dnegan hargo di Indonesai. Tapi kareno lah nitip yosudah dibelikelah catokan glamplam itu. Dan aku seneng nian make glampalm, bener bener tebantu nian aku dkanpeelu nyatok setiap hari, cukup sekalo nyatok biso tahan nyampe duo harian bahkan tigo hari.

Topic: technology
Becak unik dari jepang yang namonyo jinrikisha yang diapake untuk paro wisatawan di jepang. Amen di Indonesia Becak biasonyo punyo tigo roda, trus pengemudinyo ado dibelakang ngayuh mecak sepeda, Beda amen dijepang jinrikisha cuma punyo duo roda dan ditarik samo manusio dari depan. Junrikisha ini lebih mirip samo gerobak ini , awal mulanyo dipake pas maso era Meiji, semitar taun 1868. Tapi lamo kelamoan jumlahnyo makin sesikit kareno tegantuke dengan transportasi mesin mecak teem, kereto dan yang laennyo. kareno semakin banyak alat transportasi yang dari emain dipake untuk keperluan sehati-hari masyarakat jepang, laju jinrikisha ini dipake untuk alat transportasinkhusu wisatawan. 

Topic: leisures
Waktu masih Kuliah dulu, aku pernah melok unit kegiatan mahasiswa di kampus. Dulu aku pilih unit keaenian mahasiswa kareno memang aku tertarik untuk belajar seni. Selamo melok kegiatan itu aku banyak belajar tentang tarian tarian daerah dari Indonesia. Aku banyak belajar diantaranyo tari topeng dari betawi, tari kecak dari bali samo tari saman dari aceh. Setelah belajar beberapo tarian aku pacak menyimpike amen segalo tarian daerah di Indonesia punyo tingkat kesulitan yang beda beda, trus jugo bentuk tarianyo banyak yang jauh beda. Nah dari keseluruhan tarian yang aku lernah pelajari dulu aku paling mudah belajar tari saman daei aceh. Menurut aku gerakannyo memang dak terlalu sulit, cuma memnag huruh kekompakan bae diantara sikok penari dengan penarinlaennyo. 

Topic: culture & heritage
Ado rencano pemerintah thailand nak ngeganti tuk tuk yang make mesin darinmobil bekas jadi tuk tuk yang bertenago listrik. Aku setuju dengan ini, kareno emang tuktuk di thailand asep yang dihasilke tebel nian dan bikin polusi di bangkok. sudah saatnyo kito bebenah dan berubah lebih peduli samo lingkungan bukan? Amen sekironyo tuk tuk dak ramah lingkungan , masih biso terep pakek tuk tuk tapi dengan bahan bakar listrik. Bukan transportasinyo yang diganti, melaenke mesin dan bahan bakarnyo. Langkah pemerintah Thailand lah bener, dan aku setuju. Kareno tuk tuk jugo lah jadi icon negri Gajah ini. Jadi Idak mungkin nak ngilangke tuk tuk mak itu bae. Jadi yang diganti mesin samo bahan bakarnyo bae, tuk tuk nyo masih dioperasike untuk alat transportasi wisatawan di kota bangkok. Kareno makmanopun tuk tuk tuh menarik wisatawan untuk dicubo. 

Topic: leisures
Besepeda atau yang lebih dikenak ngegowes jaman sekarang ini, memang olahraga yang mudah dan ringan untuk dilakuke. Selain mudah jugo seru, apolagi besepeda samo kawan kawan. Besepeda akhir akhir ini memang jadi trend buat uwong yang pengen nerapke hidup sehat. Menurut dato dari Asosiasi Industri Persepedaan Indonesia ( AIPI ) ngelaporke , angko penjualan sepeda naik nian nyampek 30% dari bulan April 2020. Ternyato jugo naiknyo penggemar sepedah ini jugo dikarenoke kondisi pandemi covid 19 kemaren yang ngebuat masyorakat sadar penting yo idup sehat. Dan langkah ini pulo didukung samo kebijakan dari Pemprov DKI Jakarta. Penambahan ruas jalur untuk jalannyo sepeda dan aturan dengan sanksi, ningkatke raso aman dan nyaman buat uwong yang besepedah.

Topic: sports
Siapo yang sudha punyo anak pasti ngerasoke susahnyo ngasih makan budak kecik. Aplogai nak ngasih makan sayur dan buah susah nian. Budak kecik kebanyakan dak seneng samo makanan sayur kerno raso yo yang pahit, tapi mungkin amen beberapo buah yang manis masih galak. Padahal sayur dna buah baik buat budak budak, kerno kayo serat. Buah dan sayuran biso ngebuat pencernaan kito jadi lancar. Nah menurut aku walaupun budka budka susah nak makan sayur dna buah, kito sebagai wong tuo biso ngakalinyo dengan nyampurke buah dan sayur ke minuman manis, atau dibuat sobert es krim. Pokoknyo kito harus lebih kreatip lagi buat ngolah sayur dna buah biar anak kito galak makannyo. Kerno memang serat di sayur dan buahan sangat baik buat pencernaan anak anak.

Topic: food & beverages
Sebagai uwong yang belom nikah aku sering ngamati kehidupan kawna aku yang sudah nikah. Rato rato kawan aku yang betino yang lah punyo anak keluar dari tempat begawe dan sering ngeluh amen kebutuhan hidup besak dan pendapatan dak seimbang. Darisitulah aku mulai nyoba nyoba bejualan barang dropsipan dari rumah sambil tetep begawe dikantor. Aku beharap agek amen suatu saat aku kawen dan punyo anak dan biniku harus keluar dari kantor tempatnyo begawe kerno harus ngurus anak, bisnis yang aku rintis dari sekarang ini biso mencukupi kebutuhan keluargo aku kageknyo. Aku pengen agek bini dan anak aku dak meraso kekurangan. Jadi aku sebagai lanang memang harus kerjo keras dari sekarang.

Topic: business
Buat kamu yang nak liburan ke luar negeri, jangan pernah bawa duit pas pasan. Harus nyisoke duit untuk hal hal yang dak kedugo. Menurut aku ini penting nian, karenonaku pernah ngalami pengalaman yang dka telupoke dan jadinpembelajaran penting buat aku. Pas taun lalu aku liburan di thailand, mobil yang aku sewo ditabrak samo uwong, trus uwongnyo lari dka tanggung jawab. Akhernyo aku harus bayar dendo ke yang punyo mobil sebesak 3.600.000 rupiah. Untung waktu itu aku punyo tabungan laen . Kebayang dak amen kito dak bawa duit lebih atau ngatek dano darurat pacak jadi amslah buat kito. Jadi menurut aku nyedioke dana darurat pas buat liburan penting nian. Jangan maksike liburan dengan dano pas pasan.

Topic: leisures